**ΤΟΜΕΑΣ ΜΗΧΑΝΟΛΟΓΙΑΣ**

**ΕΙΔΙΚΟΤΗΤΑ: ΤΕΧΝΙΚΟΣ ΟΧΗΜΑΤΩΝ**

1. **ΠΕΡΙΓΡΑΦΗ ΕΠΑΓΓΕΛΜΑΤΟΣ ΚΑΙ ΓΕΝΙΚΑ ΧΑΡΑΚΤΗΡΙΣΤΙΚΑ**

Ο Τεχνικός Αυτοκινήτων και Μοτοσικλετών είναι ο επαγγελματίας που ασχολείται με όλες τις εργασίες που αφορούν στα αυτοκίνητα και τις μοτοσικλέτες. Ελέγχει τη σωστή λειτουργία και τη συντήρησή τους. Η ζήτηση για το συγκεκριμένο επάγγελμα συνεχώς αυξάνεται σε όλα τα επίπεδα τεχνικής υποστήριξης οχημάτων (συνεργείο, εξυπηρέτηση μετά την πώληση, ανταλλακτικά κ.λ.π.). Πρόκειται για ένα επάγγελμα με ικανοποιητικές ως και υψηλές αποδοχές και σίγουρη απορρόφηση στην αγορά εργασίας στο εγγύς και απώτερο μέλλον.

Τα Μηχανολογικά Επαγγέλματα απαιτούν οργανωτικές ικανότητες, μεθοδικότητα κι ιδιαίτερη υπευθυνότητα για την εκτέλεση των μελετών που εκπονεί ο Μηχανολόγος Μηχανικός. Ακόμα, σημαντικά προσόντα για τα επαγγέλματα αυτά είναι η ευχέρεια στο τεχνικό σχέδιο, στους υπολογισμούς και στις μετρήσεις, καθώς και η καλή αντίληψη των μηχανών ή του χώρου. Ο δυναμισμός, η συνέπεια και η πρακτική σκέψη είναι επίσης θετικά προσόντα για την άσκηση των καθηκόντων τους. Τέλος, οι επαγγελματίες του χώρου χρειάζεται να έχουν μυϊκή δύναμη, σωματική ευλυγισία και ευκινησία, για να αντεπεξέλθουν με επιτυχία στις απαιτήσεις της δουλειάς.

1. **ΣΠΟΥΔΕΣ**

 Σπουδές πάνω στην ειδικότητα προσφέρονται **στα ημερήσια και εσπερινά Επαγγελματικά Λύκεια (ΕΠΑ.Λ.)**, και πιο συγκεκριμένα στην ειδικότητα του Τεχνικού Οχημάτων που ανήκει στον Τομέα Μηχανολογίας. Τον τομέα επιλέγει ο μαθητής/τρια στη Β' Λυκείου ημερήσιων και εσπερινών ΕΠΑΛ. Η συνολική διάρκεια φοίτησης στα ΕΠΑ.Λ. είναι τρία (3) έτη (N.3475/2006).

 Στους αποφοίτους των ΕΠΑ.Λ. χορηγούνται:

● **Απολυτήριο Επαγγελματικού Λυκείου**

**● Πτυχίο Ειδικότητας (Επιπέδου 4).**

**Το απολυτήριο Επαγγελματικού Λυκείου** χορηγείται κατόπιν διαδικασίας ενδοσχολικών (απολυτήριων) εξετάσεων και **είναι ισότιμο με το απολυτήριο του Γενικού Λυκείου για την πρόσβαση στην Τριτοβάθμια Εκπαίδευση**. Δίνει έτσι τη δυνατότητα στους αποφοίτους να διεκδικήσουν μια θέση στα ανώτερα και ανώτατα εκπαιδευτικά ιδρύματα της χώρας μας μέσα από τη συμμετοχή τους στη διαδικασία των Πανελλαδικών Εξετάσεων.

Ειδικότερα, υπάρχουν οι εξής δυνατότητες μετά την αποφοίτηση:

1. Προαιρετικό Μεταλυκειακό Έτος - Τάξη Μαθητείας

Με το νέο θεσμό του "Προαιρετικού Μεταλυκειακού Έτους-Τάξης Μαθητείας" δίνεται η δυνατότητα ασφαλούς ένταξης σε πραγματικό εργασιακό περιβάλλον υπό την εποπτεία του σχολείου (με πλήρη εργασιακά δικαιώματα, μισθό στο 75% του κατώτατου μισθού και ασφάλιση) και συμπληρωματικής εργαστηριακής εκπαίδευσης στο σχολείο).

1. Εισαγωγή στην τριτοβάθμια εκπαίδευση

Εισαγωγή στην τριτοβάθμια εκπαίδευση, σε αντίστοιχους τομείς, μέσω ειδικών εξετάσεων σε 4 μαθήματα (Νέα Ελληνικά, Μαθηματικά και 2 μαθήματα ειδικότητας). Στα ΤΕΙ και στις Στρατιωτικές Σχολές με ειδικό ποσοστό θέσεων, αναλογικό του αριθμού των υποψηφίων από ΕΠΑΛ και ΓΕΛ και στα Πανεπιστήμια σε ποσοστό επιπλέον θέσεων 1%.

1. Συνέχιση σπουδών στα ΙΕΚ

Συνέχιση σπουδών στα ΙΕΚ με φοίτηση 3 εξαμήνων στην ίδια ειδικότητα ή 5 εξαμήνων για την απόκτηση νέας. Ακολουθούν εξετάσεις πιστοποίησης για την απόκτηση Πτυχίου Επιπέδου 5.

1. Επανεγγραφή στη Γ΄τάξη ΕΠΑ.Λ.

Επανεγγραφή στη Γ΄τάξη ΕΠΑ.Λ. για την απόκτηση και δεύτερης ειδικότητας του τομέα από τον οποίο έχει αποφοιτήσει ο μαθητής-τρια ή στη Β΄ τάξη για ειδικότητα άλλου τομέα, παρακολουθώντας μόνο τα μαθήματα ειδικότητας (23 ώρες).

1. Άμεση ένταξη στην αγορά εργασίας

Άμεσο ξεκίνημα με εξασφαλισμένα επαγγελματικά δικαιώματα, τα οποία περιγράφονται αμέσως παρακάτω.

1. **ΤΟΜΕΙΣ ΑΠΑΣΧΟΛΗΣΗΣ ΚΑΙ ΠΡΟΟΠΤΙΚΕΣ ΣΤΗΝ ΑΓΟΡΑ ΕΡΓΑΣΙΑΣ**

Ο απόφοιτος της ειδικότητας Τεχνικός Οχημάτων αποκτά δεξιότητες που τον καθιστούν ικανό να εργαστεί σε διάφορους τομείς που σχετίζονται με το αυτοκίνητο, όπως: έλεγχο λειτουργίας, επισκευή, συντήρηση του ηλεκτρικού συστήματος αυτοκινήτου, έλεγχο λειτουργίας, επισκευή, συντήρηση ηλεκτρομηχανικών συστημάτων και συστημάτων αυτοματισμού του αυτοκινήτου. Με αυτές τις δεξιότητες έχει τη δυνατότητα να εργαστεί:

* Σε οργανισμούς ΔΕΚΟ - Δημόσιες υπηρεσίες
* Σε συνεργεία επισκευής αυτοκινήτων - οχημάτων
* Σε βιομηχανίες παραγωγής αυτοκινήτων
* Σε εταιρείες εμπορίας ηλεκτρολογικών & ηλεκτρονικών ειδών αυτοκινήτων
* Σαν ελεύθερος επαγγελματίας.
1. **ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ**

Ο απόφοιτος της ειδικότητας: "Τεχνικός Οχημάτων" του Τομέα Μηχανολογίας των ΕΠΑ.Λ., βάσει και του Ν.1575/1985 (ΦΕΚ 207/τ.Α./1985) όπως αυτός τροποποιήθηκε από το Ν.3185/2003 (ΦΕΚ 229/τ.Α./2003 και από το Π.Δ. 66/2010 (ΦΕΚ 117/τ.Α./2010), μπορεί να αποκτήσει τις παρακάτω Επαγγελματικές Άδειες, *χωρίς εξετάσεις*, αφού έχει συμπληρώσει το δέκατο όγδοο (18ο) έτος της ηλικίας του και εφόσον διαθέτει Προϋπηρεσία σε θέση αντικειμένου ανάλογη με την άδεια που αιτείται ο ενδιαφερόμενος .

 ΕΠΑΓΓΕΛΜΑΤΙΚΕΣ ΑΔΕΙΕΣ:

* Μηχανοτεχνίτη (απαιτείται πτυχίο ΕΠΑ.Λ. και 3 έτη προϋπηρεσίας -900 ένσημα)
* Ηλεκτροτεχνίτη (απαιτείται πτυχίο ΕΠΑ.Λ. και 5 έτη προϋπηρεσίας -1500 ένσημα)
* Τεχνίτη Συστήματος Πέδησης (απαιτείται πτυχίο ΕΠΑ.Λ. και 3 έτη προϋπηρεσίας)
* Τεχνίτη Αντλιών Πετρελαιοκινητήρων (απαιτείται πτυχίο ΕΠΑ.Λ. και 2 έτη προϋπηρεσίας)
* Τεχνίτη Εξαερωτήρων - Αναμικτήρων (Καρμπυρατέρ) (απαιτείται πτυχίο ΕΠΑ.Λ. και 2 έτη προϋπηρεσίας)
* Τεχνίτη Οργάνων (απαιτείται πτυχίο ΕΠΑ.Λ. και 5 έτη προϋπηρεσίας)
* Τεχνίτη Αναρτήσεων (απαιτείται πτυχίο ΕΠΑ.Λ. και 3 έτη προϋπηρεσίας)
* Τεχνίτη Συστημάτων Εξαγωγής Καυσαερίων (Σιγαστήρων) (απαιτείται πτυχίο ΕΠΑ.Λ. και 2 έτη προϋπηρεσίας)
* Τεχνίτη Ψυγείων (απαιτείται πτυχίο ΕΠΑ.Λ. και 2 έτη προϋπηρεσίας)
* Τεχνίτη Αμαξωμάτων (Φανοποιού) (απαιτείται πτυχίο ΕΠΑ.Λ. και 2 έτη προϋπηρεσίας)
* Τεχνίτη Βαφής (απαιτείται πτυχίο ΕΠΑ.Λ. και 2 έτη προϋπηρεσίας)
* Τεχνίτη Τροχών (απαιτείται πτυχίο ΕΠΑ.Λ. και 2 έτη προϋπηρεσίας)
* Τεχνίτη Μοτοσυκλετών και Μοτοποδηλάτων (απαιτείται πτυχίο ΕΠΑ.Λ. και 2 έτη προϋπηρεσίας)

- Τεχνίτη Συσκευών Αερίων Καυσίμων για την κίνηση Αυτοκινήτων (απαιτείται: α) άδεια Μηχανοτεχνίτη και επιπλέον έξι (6) μήνες προϋπηρεσία σε εργασία συνεργείου τοποθέτησης, συντήρησης και επισκευής εξαρτημάτων τροφοδοσίας και λειτουργίας κινητήρων αυτοκινήτων με υγραέριο (LPG), πεπιεσμένο φυσικό αέριο (CNG) ή

β) άδεια Ηλεκτροτεχνίτη και επιπλέον ένα (1) έτος σχετική προϋπηρεσία με τα ανωτέρω & επιπλέον εκπαίδευση, κατόπιν επιτυχημένης παρακολούθησης, συγκεκριμένου προγράμματος - σεμιναρίου επαγγελματικής κατάρτισης:

α) εκατό (150) ωρών για Τεχνίτη Αεριοκίνησης,

β) εκατό (100) ωρών για Τεχνίτη Υγραεριοκίνησης,

είτε σε Κέντρο Επαγγελματικής Κατάρτισης (ΚΕΚ),

είτε σε Τμήμα ΑΕΙ ή ΑΤΕΙ αντίστοιχης εξειδίκευσης,

είτε σε εκπαιδευτικό ίδρυμα μέσης ή μεταλυκειακής βαθμίδας,

είτε από επίσημο αντιπρόσωπο εισαγωγής εξαρτημάτων τροφοδοσίας

και λειτουργίας αυτοκινήτων με αέρια καύσιμα,

ο οποίος θα πρέπει να διαθέτει βεβαίωση επάρκειας ως εκπαιδευτής

από το εργοστάσιο κατασκευής.

(Σημείωση**:** Η εκπαίδευση πρέπει να περιλαμβάνει και πρακτική εκπαίδευση σε θέματα αεριοκίνησης αυτοκινήτων οχημάτων και θα οδηγεί σε Βεβαίωση Πιστοποίησης Κατάρτισης (παρ.1, άρθρο 2, Π.Δ. 66/2010 & παρ.7, άρθρο 10 του ν. 3897/2010)

ΟΙ ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ ΠΑΡΕΧΟΥΝ ΣΤΟΥΣ ΚΑΤΟΧΟΥΣ ΤΟΥΣ ΤΟ ΔΙΚΑΙΩΜΑ:

Να αναλαμβάνουν και να εκτελούν υπεύθυνα τη συντήρηση και επισκευή αυτοκινήτων, μοτοσικλετών και μοτοποδηλάτων, σύμφωνα με τους κανόνες της τεχνικής, ως εξής:

Α. Στον κάτοχο άδειας άσκησης επαγγέλματος μηχανοτεχνίτη παρέχεται το δικαίωμα να αναλαμβάνει και εκτελεί τη συντήρηση και επισκευή του κινητήρα, του κιβωτίου ταχυτήτων, του διαφορικού, των συστημάτων τροφοδοσίας, εξαγωγής καυσαερίων, διεύθυνσης (συμπεριλαμβανόμενης και της ζυγοστάθμισης τροχών), πέδησης, μετάδοσης κίνησης στους κινητήριους τροχούς, ανάρτηση, ψύξης και λίπανσης αυτοκινήτων, μοτοσικλετών και μοτοποδηλάτων.

Β. Στον κάτοχο άδειας άσκησης επαγγέλματος ηλεκτροτεχνίτη παρέχεται το δικαίωμα να αναλαμβάνει και εκτελεί τη συντήρηση και επισκευή των ηλεκτρικών συστημάτων, οργάνων και συσκευών και γενικά την ηλεκτρική εγκατάστασης των αυτοκινήτων, μοτοσικλετών και μοτοποδηλάτων.

Γ. Στον κάτοχο άδειας άσκησης επαγγέλματος τεχνίτη συστήματος πέδησης παρέχεται το δικαίωμα να αναλαμβάνει και εκτελεί τη συντήρηση και επισκευή των κάθε είδους συστημάτων πέδησης αυτοκινήτων, μοτοσικλετών και μοτοποδηλάτων.

Δ. Στον κάτοχο άδειας άσκησης επαγγέλματος τεχνίτη αντλιών πετρελαιοκινητήρων παρέχεται το δικαίωμα να αναλαμβάνει και εκτελεί τη συντήρηση, επισκευή και ρύθμιση των αντλιών πετρελαιοκινητήρων και ακροφυσίων αυτοκινήτων.

Ε. Στον κάτοχο άδειας άσκησης επαγγέλματος τεχνίτη εξαερωτήρων-αναμικτήρων παρέχεται το δικαίωμα να αναλαμβάνει και εκτελεί τη συντήρηση, επισκευή και ρύθμιση των εξαερωτήρων (καρμπυρατέρ) αυτοκινήτων, μοτοσικλετών και μοτοποδηλάτων.

Στ. Στον κάτοχο άδειας άσκησης επαγγέλματος τεχνίτη οργάνων παρέχεται το δικαίωμα να αναλαμβάνει και εκτελεί τη συντήρηση, επισκευή και ρύθμιση των ταχογράφων, ταξιμέτρων και λοιπών οργάνων αυτοκινήτων, μοτοσικλετών και μοτοποδηλάτων.

Ζ. Στον κάτοχο άδειας άσκησης επαγγέλματος τεχνίτη αναρτήσεων παρέχεται το δικαίωμα να αναλαμβάνει και εκτελεί τη συντήρηση και επισκευή των κάθε είδους συστημάτων ανάρτησης αυτοκινήτων, μοτοσικλετών και μοτοποδηλάτων.

Η. Στον κάτοχο άδειας άσκησης επαγγέλματος τεχνίτη συστημάτων εξαγωγής καυσαερίων (σιγαστήρων) παρέχεται το δικαίωμα να αναλαμβάνει και εκτελεί τη συντήρηση και επισκευή των κάθε είδους συστημάτων εξαγωγής καυσαερίων αυτοκινήτων, μοτοσικλετών και μοτοποδηλάτων.

Θ. Στον κάτοχο άδειας άσκησης επαγγέλματος τεχνίτη ψυγείων παρέχεται το δικαίωμα να αναλαμβάνει και εκτελεί τη συντήρηση και επισκευή των κάθε είδους συστημάτων ψύξεως των κινητήρων αυτοκινήτων, μοτοσικλετών και μοτοποδηλάτων.

Ι. Στον κάτοχο άδειας άσκησης επαγγέλματος τεχνίτη αμαξωμάτων παρέχεται το δικαίωμα να αναλαμβάνει και εκτελεί τη συντήρηση και επισκευή αμαξωμάτων κάθε κατηγορίας αυτοκινήτων, μοτοσικλετών και μοτοποδηλάτων.

Ια. στον κάτοχο άδειας άσκησης επαγγέλματος τεχνίτη βαφής παρέχεται το δικαίωμα να αναλαμβάνει και εκτελεί τη βαφή των αυτοκινήτων, μοτοσικλετών και μοτοποδηλάτων.

Ιβ. Στον κάτοχο άδειας άσκησης επαγγέλματος τεχνίτη τροχών παρέχεται το δικαίωμα να αναλαμβάνει και εκτελεί τη συντήρηση, επισκευή και ζυγοστάθμιση των τροχών αυτοκινήτων, μοτοσικλετών και μοτοποδηλάτων.

Ιγ. Στον κάτοχο άδειας επαγγέλματος τεχνίτη συσκευών υγραερίου αυτοκινήτων παρέχεται το δικαίωμα να αναλαμβάνει την τοποθέτηση, συντήρηση και επισκευή εξαρτημάτων τροφοδοσίας και λειτουργίας κινητήρων αυτοκινήτων με αεριώδη ή υπό πίεση καύσιμα.

Ιδ. Στον κάτοχο άδειας άσκησης επαγγέλματος τεχνίτη μοτοσικλετών και μοτοποδηλάτων παρέχεται το δικαίωμα να αναλαμβάνει και εκτελεί τη συντήρηση και επισκευή των μηχανικών και ηλεκτρικών εξαρτημάτων, καθώς και του λοιπού εξοπλισμού τους.

Οι κάτοχοι των παραπάνω αδειών άσκησης επαγγέλματος υποχρεούνται να παρίστανται και να επιβλέπουν αυτοπροσώπως τις εργασίες της ειδικότητάς τους, που εκτελούνται από το βοηθητικό προσωπικό του συνεργείου και είναι υπεύθυνοι για την ορθή και έντεχνη εκτέλεσή τους.

Στα συνεργεία , όπου εκτελούνται εργασίες περισσότερων της μίας ειδικοτήτων, επίβλεψη μέχρι τριών ειδικοτήτων μπορεί να ασκεί και ένα πρόσωπο, εφόσον είναι κάτοχος των αντίστοιχων αδειών άσκησης επαγγέλματος.

Επίβλεψη της επισκευής και συντήρησης αυτοκινήτων, μοτοσικλετών, και μοτοποδηλάτων δεν μπορεί να ασκείται από το ίδιο πρόσωπο σε περισσότερα από ένα συνεργεία.

Σε συνεργεία με προσωπικό εικοσιπέντε μέχρι τριάντα πέντε άτομα η επίβλεψη ασκείται υποχρεωτικά από διπλωματούχους μηχανικούς αυτοκινήτων ή τεχνολόγους μηχανικούς αυτοκινήτων. Σε συνεργεία με προσωπικό περισσότερο από 35 άτομα μόνο από διπλωματούχους μηχανικούς αυτοκινήτων.

" Επιπλέον, ο απόφοιτος της ειδικότητας: "Τεχνικός Οχημάτων" του Τομέα Μηχανολογίας των ΕΠΑ.Λ., μπορεί να απασχοληθεί ως Βοηθός Χειριστής Μηχανημάτων Έργου (να ασκήσει δηλαδή τις επαγγελματικές δραστηριότητες βοηθού στον χειρισμό και στην απλή προληπτική συντήρηση, καθώς και στην επιτήρηση της λειτουργίας των μηχανημάτων έργου). "

Συγκεκριμένα, βάσει της παρ. 1β. του άρθρου 5 του Π.Δ. 113/2012 (ΦΕΚ 198/τ.Α./2012), ο απόφοιτος της ειδικότητας "Μηχανικών & Ηλεκτρολογικών Συστημάτων Αυτοκινήτου", του Τομέα Οχημάτων, των Επαγγελματικών Λυκείων (ΕΠΑ.Λ.) μετά την κτήση του τίτλου σπουδών του αναγγέλλει την έναρξη άσκησης της δραστηριότητας του βοηθού χειριστή μηχανημάτων έργου, με σχετική αίτηση/υπεύθυνη δήλωση και αποκτά το δικαίωμα άσκησης των επαγγελματικών δραστηριοτήτων του βοηθού χειριστή μηχανημάτων έργου, σύμφωνα με τα οριζόμενα στο άρθρο 5 παρ. 11 του ν.3982/2011 (αναγγελία έναρξης άσκησης της δραστηριότητας του βοηθού χειριστή μηχανημάτων έργου, μέσω σχετικής αίτησης/υπεύθυνης δήλωσης στην αρμόδια υπηρεσία της Περιφέρειας και απόκτηση του δικαιώματος άσκησης των επαγγελματικών δραστηριοτήτων του βοηθού χειριστή μηχανημάτων έργου).

1. **ΠΡΑΚΤΙΚΗ ΑΣΚΗΣΗ – ΠΡΟŸΠΗΡΕΣΙΑ**

**Ως προϋπηρεσία σε όμοια εργασία θεωρείται:**

**Α.** προκειμένου για τους πτυχιούχους και ο χρόνος της πρακτικής άσκησής τους σε αντίστοιχο συνεργείο κατά την διάρκεια των σπουδών τους

**Β.** αυτή που διανύθηκε σε αντίστοιχα συνεργεία του δημοσίου, Ν.Π.Δ.Δ. και επιχειρήσεων και οργανισμών του δημόσιου τομέα

**Γ.** αυτή που διανύθηκε σε αντίστοιχα συνεργεία της αλλοδαπής .

**Δε λαμβάνεται υπόψη η προϋπηρεσία που διανύθηκε μέχρι τη συμπλήρωση του δέκατου πέμπτου έτους της ηλικίας του ενδιαφερόμενου.**

**\*\*Επίσης δε λαμβάνεται υπόψη η προϋπηρεσία αν έχουν περάσει οκτώ (8) έτη από τη λήξη της, κατά την υποβολή της σχετικής αίτησης.**

\*\* Προϋπηρεσία που διανύεται σε συνεργείο επισκευής αυτοκινήτου όπου εκτελούνται εργασίες περισσότερων της μίας ειδικοτήτων, λαμβάνεται υπόψη μόνο για μια από τις ειδικότητες αυτές και δεν μπορεί το ίδιο χρονικό διάστημα να υπολογίζεται ως χρόνος προϋπηρεσίας για απόκτηση άλλης ειδικότητας.

Η αλήθεια/γνησιότητα των πιστοποιητικών εργασίας, που χορηγούνται υποχρεωτικά από τον εργοδότη, βεβαιώνεται από τον αρμόδιο επόπτη εργασίας.

Τα πιστοποιητικά αυτά επέχουν θέση υπεύθυνης δήλωσης σε δημόσια αρχή.

\* Δεν απαιτείται η παραπάνω βεβαίωση του επόπτη εργασίας για τα πιστοποιητικά προϋπηρεσίας των περιπτώσεων Β' και Γ', δηλαδή για προϋπηρεσίες που διανύθηκαν σε συνεργεία δημοσίου, Ν.Π.Δ.Δ., επιχειρήσεων και οργανισμών δημοσίου τομέα και για προϋπηρεσίες σε συνεργεία αλλοδαπής.

1. **ΧΟΡΗΓΗΣΗ ΑΔΕΙΑΣ ΑΣΚΗΣΗΣ ΕΠΑΓΓΕΛΜΑΤΟΣ**

**1.** Για την απόκτηση οποιασδήποτε, κατηγορίας άδειας απαιτείται ο υποψήφιος
να έχει συμπληρώσει το δέκατο όγδοο (18) έτος της ηλικίας του.

**2.** Εκτός της προϋποθέσεως της προηγούμενης παραγράφου,ο υποψήφιος
απαιτείται να έχει και Πτυχίο ΕΠΑ.Λ./τεχνικού λυκείου, μηχανολογικού ή ηλεκτρολογικού τομέα, ή άλλης ισότιμης σχολής και διετία σε όμοια εργασία συνεργείου επισκευής αυτοκινήτων, αν πρόκειται για πτυχίο μηχανολογικού τομέα ή τετραετία, αν πρόκειται για πτυχίο ηλεκτρολογικού τομέα.

 **● Απαιτούμενα Δικαιολογητικά για την αίτηση χορήγησης άδειας:**

**Α) ΓΙΑ ΚΑΤΟΧΟΥΣ ΤΙΤΛΟΥ ΣΠΟΥΔΩΝ**

 1. Αίτηση που κατατίθεται στην αρμόδια υπηρεσία της εκάστοτε Περιφέρειας και συνοδεύεται από τα εξής δικαιολογητικά:.

1. Παράβολο Δ.Ο.Υ. 29,50 € (όπως καθορίζεται δυνάμει του άρθρου 5 παρ. 13 και 15 του ν.3982/2011).

3. Φωτοτυπία αστυνομικής ταυτότητας ή διαβατηρίου και, εφόσον πρόκειται για πολίτη εκτός Ευρωπαϊκής Ένωσης, άδεια εργασίας ή παραμονής που εκδίδεται σύμφωνα με τις κείμενες διατάξεις.

1. Δύο ( 2 ) φωτογραφίες έγχρωμες ( τύπου ταυτότητας ).
2. Υπεύθυνη δήλωση του Ν. 1599/86 ότι: " Δεν έχω καταδικαστεί αμετάκλητα για λιποταξία ή ανυποταξία και δεν υπόκειμαι στις στερήσεις του άρθρου 19 του Ν. 1763/88 « στρατολογία των Ελλήνων »."
3. Θεωρημένο φωτοαντίγραφο πτυχίου σχολής.
4. Πιστοποιητικό εργασίας ( υπογεγραμμένο από τον εργοδότη και θεωρημένο από τον επόπτη εργασίας - το έντυπο χορηγείται από την Υπηρεσία μας ).
5. Πιστοποιητικό υγείας από δημόσιο νοσοκομείο για την αρτιμέλεια, την όραση και την ακοή του ενδιαφερόμενου.
6. Επικυρωμένο φωτοαντίγραφο άδειας άσκησης επαγγέλματος του εργοδότη. Σημείωση:

α) Η προϋπηρεσία πρέπει ναι έχει διανυθεί την τελευταία 10ετία.

β) Για τους Φανοποιούς και τους Βαφείς, θα προσκομίζεται και πιστοποιητικό Επαγγελματικής Κατάρτισης.

Β) ΓΙΑ ΞΕΝΟΥΣ ΥΠΗΚΟΟΥΣ

* Αίτηση - υπεύθυνη δήλωση που δηλώνει όλα τα στοιχεία του διαβατηρίου ή της άδειας παραμονής στην Ελλάδα
* Δύο πρόσφατες φωτογραφίες τύπου ταυτότητας
* Πιστοποιητικό εργασίας (θεωρημένο από τον επόπτη Εργασίας για προϋπηρεσία στην Ελλάδα). Η προϋπηρεσία στο εξωτερικό απαιτεί πιστοποιητικό εργασίας με επίσημη μετάφρασή του στην ελληνική γλώσσα και θεώρηση από αρμόδια αρχή Κράτους έκδοσης (ΕΕ) ή επικύρωση
* Επικυρωμένο φωτοαντίγραφο τίτλου σπουδών που συνοδεύεται από βεβαίωση ισοτιμίας με αντίστοιχο Ελληνικό τίτλο
* Παράβολο Δημοσίου ταμείου 29,50 ευρώ

\*\*Για την απόκτηση άδειας άσκησης επαγγέλματος οποιαδήποτε κατηγορίας, απαιτείται ο υποψήφιος να έχει συμπληρώσει το δέκατο όγδοο έτος της ηλικίας του.

Γ. ΓΙΑ ΤΟΥΣ ΕΚΜΕΤΑΛΛΕΥΤΕΣ ΣΥΝΕΡΓΕΙΩΝ:

α) Αίτηση χαρτοσημασμένη, στην οποία θα αναγράφονται τα απαραίτητα στοιχεία του δελτίου ταυτότητας (ονοματεπώνυμο, χρονολογία γέννησης, επάγγελμα, διεύθυνση κατοικίας, αριθμό δελτίου)

β) Βεβαίωση της αρμόδιας Οικονομικής Εφορίας, ότι έχουν υποβάλλει φορολογικές δηλώσεις για εισόδημα από την εκμετάλλευση συνεργείου συντήρησης και επισκευής αυτοκινήτων

γ) Βεβαίωση του οικείου Βιοτεχνικού Επιμελητηρίου, ότι αποδεδειγμένα έχουν εκτελέσει αυτοπροσώπως τις αντίστοιχες επισκευές αυτοκινήτων

δ) Αποδεικτικό καταβολής του κατά το άρθρο 3 παρ.9 του Ν. 1575/1985 επιβαλλόμενου σχετικού παραβόλου (29,50 €)

ε) Δυο πρόσφατες φωτογραφίες ομοίων διαστάσεων με τις φωτογραφίες δελτίου ταυτότητος

στ) Υπεύθυνη δήλωση του άρθρου 8 του Ν. 1599/1986 με την οποία δηλώνουν:

* ότι δεν έχουν καταδικαστεί αμετάκλητα για ανυποταξία ή λιποταξία (δεν υπόκεινται στις στερήσεις των ανυπότακτων ή λιποτακτών του άρθρου 19 του Ν. 1763/1988 "περί στρατολογίας των Ελλήνων"), και
* τα τυχόν μεταβληθέντα στοιχεία του δελτίου ταυτότητας

Σημειώσεις:

Ι) ΣΥΜΦΩΝΑ ΜΕ ΤΟ ΝΟΜΟ: 1575/85:

 Προϋποθέσεις άσκησης του επαγγέλματος του τεχνίτη αυτοκινήτων, μοτοσικλετών και μοτοποδηλάτων και όροι λειτουργίας των συνεργείων των οχημάτων αυτών. (ΦΕΚ 207/Α/11-12-85) :

1. Συνεργείο συντήρησης και επισκευής αυτοκινήτων, μοτοσικλετών και μοτοποδηλάτων είναι κάθε εργαστήριο, που χρησιμοποιείται για τη συντήρηση και επισκευή οχημάτων των κατηγοριών αυτών, κατά την έννοια του Κώδικα Οδικής Κυκλοφορίας, ανεξάρτητα από την ισχύ των εγκατεστημένων σ' αυτό μηχανημάτων.

1. Για την εφαρμογή του νόμου 1575/85, δεν θεωρούνται ως συνεργεία τα εργαστήρια, όπου γίνονται επισκευές από πρόσωπα με ειδικότητες που δεν προβλέπονται από το νόμο αυτό.

ΙΙ) Εξέταση υποψηφίων :

1 . Οι άδειες που προβλέπονται από το νόμο αυτόν εκδίδονται από τις υπηρεσίες συγκοινωνιών κάθε νομού, ύστερα από προφορική και πρακτική εξέταση των υποψηφίων.

Οι εξετάσεις διενεργούνται στις έδρες των παραπάνω υπηρεσιών από επιτροπή που αποτελείται από δύο (2) τεχνικούς υπαλλήλους της ίδιας υπηρεσίας (μηχανολόγους-μηχανικούς ή ηλεκτρολόγους-μηχανικούς ανώτατου εκπαιδευτικού ιδρύματος πτυχιούχους υπομηχανικούς-μηχανολόγους ή υπομηχανικούς-ηλεκτρολόγους ή τεχνολόγους μηχανικούς ανώτερης σχολής) και από έναν (1) υπάλληλο του κλάδου ΜΕ3 Εργοδηγών της ίδιας υπηρεσίας. Στις εξετάσεις αυτές μπορεί να παρευρίσκεται σαν παρατηρητής και ένας (1) εκπρόσωπος του οικείου επαγγελματικού σωματείου.

\*Χρέη γραμματέα εκτελεί κατώτερος υπάλληλος της ίδιας υπηρεσίας.

Οι υπάλληλοι αυτοί ορίζονται για κάθε εξεταστική περίοδο με απόφαση του οικείου νομάρχη.

Αν υπάρχει έλλειψη τεχνικών υπαλλήλων στη νομαρχιακή υπηρεσία συγκοινωνιών, οι εξετάσεις ενεργούνται από άλλους υπαλλήλους του Υπουργείου Μεταφορών και Επικοινωνιών με τις παραπάνω ειδικότητες που ορίζονται για το σκοπό αυτόν από την κεντρική υπηρεσία του υπουργείου.

2. Με απόφαση του Υπουργού Μεταφορών και Επικοινωνιών καθορίζονται τρεις τουλάχιστον εξεταστικές περίοδοι κάθε χρόνο κατά νομαρχία, ο τρόπος της προφορικής και πρακτικής εξέτασης ή επανεξέτασης των υποψηφίων, η εξεταστέα για κάθε ειδικότητα ύλη, ο τρόπος βαθμολογίας των υποψηφίων και κάθε άλλη αναγκαία λεπτομέρεια.

Κατ' εξαίρεση των διατάξεων των προηγούμενων παραγράφων και για χρονικό διάστημα δύο (2) ετών από την ισχύ του νόμου αυτού οι υποψήφιοι για απόκτηση άδειας άσκησης επαγγέλματος τεχνίτη συσκευών υγραερίου αυτοκινήτων υποβάλλουν τη σχετική αίτηση με τα απαιτούμενα δικαιολογητικά στην κεντρική υπηρεσία του Υπουργείου Μεταφορών και Επικοινωνιών, η οποία εκδίδει τις σχετικές άδειες ύστερα από εξέταση των υποψηφίων με ανάλογη εφαρμογή των διατάξεων του νόμου αυτού.

3. Οι κάτοχοι πτυχίου μιας από τις πιο κάτω σχολές εξαιρούνται από την υποχρέωση προϋπηρεσίας και εξετάσεων και με την υποβολή των δικαιολογητικών που προβλέπονται από τις υπουργικές αποφάσεις των παρ.8 και 9 του άρθρου 3 παίρνουν άδεια άσκησης επαγγέλματος:

Α. «Διπλωματούχου μηχανικού αυτοκινήτων» όσοι έχουν πτυχίο μηχανολόγου ηλεκτρολόγου ή μηχανολόγου μηχανικού ή ηλεκτρολόγου μηχανικού ή ναυπηγού μηχανικού ανώτατου εκπαιδευτικού ιδρύματος της ημεδαπής ή ισότιμου της αλλοδαπής.

Β. «Τεχνολόγου μηχανικού αυτοκινήτων» όσοι έχουν πτυχίο των τεχνολογικών εκπαιδευτικών ιδρυμάτων (Τ.Ε.Ι.) ή των ανώτερων σχολών (σχολών υπομηχανικών, Κ.Α.Τ.Ε.Ε., Α.Σ.Ε.Τ.Ε.Μ./ Σ.Ε.Λ.Ε.Τ.Ε.) ειδικότητας μηχανολόγων, ηλεκτρολόγων και μηχανικών αυτοκινήτων ή πτυχίο ισότιμης σχολής της ημεδαπής ή της αλλοδαπής.

**ΠΗΓΕΣ:**

• Νομαρχιακή Αυτοδιοίκηση Μαγνησίας, Δ/νση Μεταφορών και Επικοινωνιών (Απρίλιος 2008) Μ48 - ΑΙΤΗΣΗ ΧΟΡΗΓΗΣΗΣ ΑΔΕΙΑΣ ΑΣΚΗΣΗΣ ΕΠΑΓΓΕΛΜΑΤΟΣ ΤΕΧΝΙΤΩΝ ΑΥΤΟΚΙΝΗΤΩΝ - ΜΟΤΟΣΙΚΛΕΤΩΝ -ΜΟΤΟΠΟΔΗΛΑΤΩΝ (ΕΛΛΗΝΕΣ ΥΠΗΚΟΟΙ)

<http://www.magnesia.gr/_newportal/gr/DisplayArticles.asp?Article=2408>

Αντωνόπουλος,(2011) Άδειες Επαγγελματικές μηχανολόγων/ Άδειες Άσκησης Επαγγέλματος τεχνήτη Αυτοκινήτου

[• https://sites.google.com/site/elektrologika2/pos-mporo-na-paro-adeia-askeses-epangelmatos-mechanologou/prouepotheseis-askeses-tou-epangelmatos-tou-technite-autokineton/dikaiologetika-gia-ten-ekdoses-adeion-mechanotechnite](https://sites.google.com/site/elektrologika2/pos-mporo-na-paro-adeia-askeses-epangelmatos-mechanologou/prouepotheseis-askeses-tou-epangelmatos-tou-technite-autokineton/dikaiologetika-gia-ten-ekdoses-adeion-mechanotechnite)

• Αντωνόπουλος, (2013) Άδεια Χειριστή Μηχανημάτων Έργου

<https://sites.google.com/site/elektrologika2/pos-mporo-na-paro-adeia-askeses-epangelmatos-mechanologou/prouepotheseis-askeses-tou-epangelmatos-tou-technite-autokineton/dikaiologetika-gia-ten-ekdoses-adeion-mechanotechnite>

• Π.Δ.113/2012, ΦΕΚ Α 198/17-10-2012

<https://www.e-nomothesia.gr/kat-aytokinita/mekhanemata-ergon/pd-113-2012.html>

• Υπουργείο Μεταφορών και Υποδομών (2018) [Οδηγός του Πολίτη](http://www.yme.gr/index.php?tid=279) [Επαγγελματικές και λοιπές άδειες](http://www.yme.gr/index.php?tid=285) [Χορήγηση άδειας άσκησης επαγγέλματος τεχνίτη αυτοκινήτων μοτοσικλετών και μοτοποδηλάτων οποιασδήποτε ειδικότητας του άρθρου 2 του ν. 1575/85 όπως τροποποιήθηκε από το ν.3185/2003.](http://www.yme.gr/index.php?tid=393)

<http://www.yme.gr/index.php?tid=393>

* Π.Δ. 31 (Α' 11) της 26.1/5.2.90 το οποίο αντικαταστάθηκε από το ΠΔ 113/2012 - ΦΕΚ Α 198/17-10-2012
* ΝΟΜΟΣ ΥΠ' ΑΡΙΘ. 3475/2006,Όπως τροποποιήθηκε με: 1. Ν. 3577/2007, ΦΕΚ 130/Α/8-6-2007

Ν. 3687/2008, ΦΕΚ 159/Α/1-8-2008

Ν. 3748/2009, ΦΕΚ 29/Α/19-2-2009

Ν. 3848/2010 ΦΕΚ 71/Α/19-5-2010

Ν.4186/2013

ΦΕΚ 193/Α/17-9-2013

• Υπουργείο Παιδείας έρευνας και Θρησκευμάτων (2018) Οδηγός Σπουδών για τοΕΠΑΛ-Τομείς και Ειδικότητες στα Επαγγελματικά Λύκεια-τομέας Μηχανολογίας-Ειδικότητα τεχνικός Οχημάτων

https://www.minedu.gov.gr/t/Τομείς ΕΠΑΛ

* [Ν.1575/85 (ΦΕΚ 207Α/11. 12.85)](http://1epal-serron.ser.sch.gr/docs/fek%20207a_1985.pdf)
* Ν. 3185/2003 (ΦΕΚ 229/Α72003)/ άρθρο 18.
* Ν.4186/2017,ΦΕΚ 210,ΤΕΥΧΟΣ Β.30-01-2017
* Περιφέρεια Κεντρικής Μακεδονίας, Διεύθυνση Ανάπτυξης ΠΕ Θεσσαλονίκης, Τμήμα Επαγγέλματος (2016) ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ ΑΠΟΦΟΙΤΩΝ ΕΠΑΓΓΕΛΜΑΤΙΚΩΝ ΛΥΚΕΙΩΝ (ΕΠΑ.Λ.) ΤΟΜΕΑΣ: ΜΗΧΑΝΟΛΟΓΙΑΣ -ΕΙΔΙΚΟΤΗΤΑ: ΤΕΧΝΙΚΟΣ ΟΧΗΜΑΤΩΝ

[www.pkm.gov.gr/default.aspx?lang=el-GR&page=17&at=2&g=2](http://www.pkm.gov.gr/default.aspx?lang=el-GR&page=17&at=2&g=2)

Και από την ιστοσελίδα:

[https://15epalthessalonikis.files.wordpress.com/2016/05/ceb5cf80ceb1ceb3ceb3c eb5cebbcebcceb1 cf84ceb9cebaceb](https://15epalthessalonikis.files.wordpress.com/2016/05/ceb5cf80ceb1ceb3ceb3ceb5cebbcebcceb1cf84ceb9cebaceb1)